Ultimate Mets Database: Game of July 25, 1993 - Scorecard
Dodgers 5, Mets 4 1993 Regular Season Game 98
National League Standings, July 25, 1993 Ceviche-slaai met steurgarnale - Goeie Huishouding
Tuis » Recipes » Seekos » Ceviche-slaai met steurgarnale
Ceviche-slaai met steurgarnale
300 g gaar steurgarnale, uitgedop en skoongemaak
sap van 3 lemmetjies
2 avokado’s, grofgekap
250 g kersietamaties, in kwarte gesny
2 langblaarslaaikoppe (cos), fyngekap
’n groot hand vol vars koljander, grofgekap
Tabasco na smaak, opsioneel
Meng die steurgarnale en lemmetjiesap in ’n middelslag-niemetaalbak. Laat vir tot 5 uur in die yskas marineer.
Verhit intussen ’n pan oor hoë hitte en braai die mielies daarin. Draai dit af en toe – dit moet goudkleurig en sag raak. Sodra die mielies goudkleurig en plek-plek geskroei is, verwyder van die hitte en sny die pitte versigtig van die stronke af.
Sit die mieliepitte in ’n groot bak en roer die avokado, tamatie, brandrissie, slaaiblare en die meeste van die koljander by. Roer die garnale en die meeste van die lemmetjiesap ook by. Geur na smaak en voeg Tabasco by as jy van pikante kos hou.
WERK VOORUIT: Marineer die garnale al die vorige dag. Maak die resep sonder die slaaiblare tot ’n uur vooraf en verkoel. Voeg die blare net voor opdiening by.
ELKE PORSIE: Sowat 775 kJ, 11 g vet (2 g versadigde vet), 7 g koolhidrate (3 g totale suiker), 14 g proteïen, 4 g vesel.